Turkmaniston prezidenti Gurbanguli Berdimuhamedov mamlakat qurolli kuchlari harbiy dengiz garnizonini yaratish haqidagi qarorni imzoladi.“Betaraf vatanimiz tarixida birinchi marta harbiy dengiz kuchlari garnizoni yaratiladi, ular vatanimiz dengiz jabhalarini mudofaa qiladi”, - deb ta’kidladi mamlakat rahbari. 2010 yili mamlakatda “2015 yilgacha Turkmaniston qurolli kuchlari harbiy dengiz kuchlarini rivojlantirish dasturi” qabul qilingan edi. Shu dastur asosida 5 yil davomida harbiy dengiz kuchlari yaratildi. 2011 yildan buyon mamlakatda harbiy dengiz kuchlari kuni nishonlanib kelinadi.